पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। बीआरटीएस पर टाटा मैजिक व वैन हटाने के खिलाफ हाई कोर्ट की इंदौर खंडपीठ में याचिका लगाई गई है। उसमें कहा गया कि बीआरटीएस पर रोज तीन लाख यात्री सफर करते हैं। आई बसों के लिए 35 हजार यात्रियों का लक्ष्य है। मैजिक व वैन बंद करने से शेष दो लाख 65 हजार यात्री परेशानी होंगे। इसलिए इनका संचालन भी अटल इंदौर सिटी ट्रांसपोर्ट सर्विसेस लिमिटेड (एआईसीटीएसएल) करे।
बीआरटीएस से मैजिक और वैन को हटाने की कवायद लंबे समय से चल रही है। 28 मई को आरटीओ इंदौर द्वारा जारी विज्ञप्ति में कहा गया है कि बीआरटीएस पर टाटा मैजिक व वैन 30 जून के बाद बंद कर दी जाएगी। इसको लेकर देवी अहिल्या टेम्पो एसोसिएशन की ओर से अध्यक्ष परसराम यादव ने अधिवक्ता दिनेश रावत के माध्यम से मप्र शासन, एआईसीटीएसएल, आरटीओ व आईजी इंदौर को पक्षकार बनाते हुए रिट पिटिशन दायर की है। उसमें कहा गया है कि पौने 12 किलोमीटर लंबे बीआरटीएस पर रोज 295 टाटा मैजिक व वैन में तीन लाख यात्री सफर करते हैं। बीआरटीएस पर आई बसों में 35 हजार यात्रियों के सफर का लक्ष्य है। ऐसे में शेष यात्रियों से मैजिक-वैन की सुविधा कैसे छीनी जा सकती है? उधर, आरटीओ द्वारा मैजिक व वैन वालों से अन्य रूट चुनने का दबाव डाला जा रहा है।
याचिका में लगाई गुहार यथास्थिति रखी जाए
याचिका में अदालत से गुहार लगाई है कि बीआरटीएस पर यथास्थिति रखी जाए। एआईसीटीएसएल चूंकि एक कंपनी है, इसलिए क्यों न मैजिक व वैन का शेयर इसमें शामिल कर इसका संचालन भी वही करे? याचिका को तत्काल सुनने का आग्रह किया गया है, इसलिए गुरुवार अथवा अगले सोमवार (17 जून) सुनवाई हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn